### NN 85/2024 (19.7.2024.), Pravilnik o klasifikaciji postrojbi i koeficijentima složenosti poslova te radnih mjesta i mjerila za utvrđivanje radnih mjesta vatrogasaca

Hrvatska vatrogasna zajednica

1484

Na temelju članka 68. stavka 3. Zakona o vatrogastvu (»Narodne novine« broj: 125/19. i 114/22.) glavni vatrogasni zapovjednik, donosi

PRAVILNIK

O KLASIFIKACIJI POSTROJBI I KOEFICIJENTIMA SLOŽENOSTI POSLOVA TE RADNIH MJESTA I MJERILA ZA UTVRĐIVANJE RADNIH MJESTA VATROGASACA

TEMELJNE ODREDBE

Članak 1.

(1) Ovim Pravilnikom određuju se radna mjesta i mjerila za utvrđivanje radnih mjesta profesionalnih vatrogasaca, koeficijenti složenosti poslova profesionalnih vatrogasaca u vatrogasnim postrojbama te klasifikacija vatrogasnih postrojbi koje obavljaju vatrogasnu djelatnost sukladno Zakonu o vatrogastvu.

(2) Ovaj Pravilnik se odnosi i na druge pravne osobe koje imaju zaposlene profesionalne vatrogasce.

KLASIFIKACIJA VATROGASNIH POSTROJBI

Članak 2.

(1) Klasifikacija vatrogasnih postrojbi provodi se sukladno broju zaposlenih profesionalnih vatrogasaca u vatrogasnoj postrojbi, složenosti obavljanja vatrogasnih poslova, potrebnoj stručnoj spremi zapovjednika i njegovog zamjenika te potrebnoj vatrogasnoj tehnici za obavljanje vatrogasnih intervencija na sljedeće kategorije:

– kategorija I. – vatrogasne postrojbe od 140 i više profesionalno zaposlenih vatrogasaca »Vrsta VIII« – »Vrsta XII« koje imaju vatrogasne postaje i/ili ispostave sa zapovjednikom smjene,

– kategorija II. – vatrogasne postrojbe od 83 do 139 profesionalno zaposlenih vatrogasaca »Vrsta V« – »Vrsta VII« sa ili bez vatrogasne postaje i/ili ispostave imaju zapovjednika smjene ako postoje postaje i ispostave,

– kategorija III. – vatrogasne postrojbe od 43 do 82 profesionalno zaposlena vatrogasca »Vrsta III« i »Vrsta IV« te profesionalna vatrogasna postrojba u gospodarstvu Ia. i Ib. imaju zapovjednika smjene ako postoje postaje i ispostave,

– kategorija IV. – vatrogasne postrojbe do uključivo 42 profesionalno zaposlena vatrogasca »Vrsta Ia«, »Vrsta Ib« i »Vrsta II« koji profesionalno obavljaju vatrogasnu djelatnost te profesionalna vatrogasna postrojba u gospodarstvu Ic., Id., Ie., If., Ig. i Ih., sa ili bez vatrogasnih postaja i/ili ispostava imaju zapovjednika smjene ako postoje postaje i ispostave te postrojbe dobrovoljnih vatrogasnih društava koje imaju profesionalne vatrogasce.

RADNA MJESTA I ZVANJA PROFESIONALNIH VATROGASACA

Članak 3.

(1) Za svako radno mjesto profesionalnog vatrogasca određeno je odgovarajuće vatrogasno zvanje ovisno o stupnju obrazovanja, stručnom osposobljavanju ili usavršavanju, iskustvu u obavljanju vatrogasne djelatnosti, položenom stručnom ispitu i godišnjim ocjenama sukladno članku 70. Zakona o vatrogastvu.

(2) Radna mjesta profesionalnih vatrogasaca na državnoj razini sukladno članku 47. Zakona o državnim službenicima (»Narodne novine«, broj 155/23.) i članku 14. stavku 3. Zakona o plaćama u državnoj službi i javnim službama (»Narodne novine«, broj 155/23.), Vlada Republike Hrvatske utvrdila je nazive radnih mjesta, uvjete za raspored i koeficijente za obračun plaće u državnoj službi za Hrvatsku vatrogasnu zajednicu (u daljnjem tekstu HVZ), te se za ta radna mjesta treba propisati i odgovarajuće vatrogasno zvanje kako slijedi:

1. Radna mjesta državne razine sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim stručnim studijem ili visokom stručnom spremom (VII/I) sukladno propisima koji su vrijedili prije stupanja na snagu Zakona o znanstvenoj djelatnosti i visokom obrazovanju (»Narodne novine«, br. 123/03., 198/03., 105/04., 174/04., 2/07., 46/07., 45/09., 63/11., 94/13., 139/13., 101/14., 60/15. i 131/17. u daljnjem tekstu: visoka stručna sprema) su:

– glavni vatrogasni zapovjednik u zvanju glavni vatrogasni časnik;

– zamjenik glavnog vatrogasnog zapovjednika RH u zvanju visoki vatrogasni časnik;

– pomoćnik glavnog vatrogasnog zapovjednika RH u zvanju stariji viši vatrogasni časnik;

– načelnik sektora i Državnog vatrogasnog operativnog centra 193 u zvanju viši vatrogasni časnik;

– zapovjednik intervencijske vatrogasne postrojbe u zvanju mlađi viši vatrogasni časnik;

– zamjenik zapovjednika intervencijske vatrogasne postrojbe u zvanju stariji niži vatrogasni časnik;

– voditelj službe vatrogasnog operativnog dežurstva u zvanju mlađi viši vatrogasni časnik;

– voditelj službe za logističko-tehničku potporu i osposobljavanje u zvanju mlađi viši vatrogasni časnik;

– voditelj smjene Državnog vatrogasnog operativnog centra 193 u zvanju stariji niži vatrogasni časnik;

– viši vatrogasni instruktor za tjelesnu pripremu i vježbe u zvanju niži vatrogasni časnik;

– vatrogasni instruktor u zvanju stariji niži vatrogasni časnik.

2. Rukovodeća radna mjesta srednje razine sa završenim preddiplomskim sveučilišnim studijem ili stručnim studijem u trajanju od najmanje dvije ili tri godine ili višom stručnom spremom (VI/I) sukladno propisima koji su vrijedili prije stupanja na snagu Zakona o znanstvenoj djelatnosti i visokom obrazovanju (u daljnjem tekstu: viša stručna sprema) su:

– viši vatrogasni operater – analitičar u zvanju niži vatrogasni časnik;

– zapovjednik vatrogasne desetine – instruktor u intervencijskoj vatrogasnoj postrojbi – II. vrste u zvanju mlađi niži vatrogasni časnik.

3. Rukovodeća radna mjesta niže razine sa srednjoškolskim obrazovanjem razina 4.2. kvalifikacije stečene završetkom srednjoškolskog obrazovanja u trajanju od četiri ili više godina prema Hrvatskom klasifikacijskom okviru (u daljnjem tekstu: HKO) i vatrogasni tehničar specijalist (u trajanju od 4 i više godina) su:

– zapovjednik vatrogasne desetine – instruktor u intervencijskoj vatrogasnoj postrojbi – III. vrste u zvanju mlađi viši vatrogasni dočasnik ili viši vatrogasni dočasnik;

– voditelj vatrogasne skupine – instruktor – vozač u intervencijskoj vatrogasnoj postrojbi – III. vrste u zvanju mlađi niži vatrogasni dočasnik ili niži vatrogasni dočasnik;

– voditelj vatrogasne skupine – instruktor u intervencijskoj vatrogasnoj postrojbi – III. vrste u zvanju mlađi niži vatrogasni dočasnik ili niži vatrogasni dočasnik;

– vatrogasni operater – analitičar – III. vrste u zvanju stariji niži vatrogasni dočasnik ili mlađi viši vatrogasni dočasnik.

4. Radna mjesta niže razine sa srednjoškolskim obrazovanjem – razina 4.1. ili 4.2. kvalifikacije stečene završetkom srednjoškolskog obrazovanja prema HKO su:

– vatrogasac – vozač u intervencijskoj vatrogasnoj postrojbi u zvanju stariji vatrogasac ili stariji vatrogasac I. reda;

– vatrogasac u intervencijskoj vatrogasnoj postrojbi u zvanju vatrogasac ili stariji vatrogasac;

– vatrogasac – logističar u zvanju stariji niži vatrogasni dočasnik ili mlađi viši vatrogasni dočasnik.

(3) Radna mjesta profesionalnih vatrogasaca na županijskoj razini s obzirom na složenost poslova, obrazovanje, osobno vatrogasno zvanje, stupnju odgovornosti i ovlasti za donošenje odluka te samostalnosti u radu dijele se u tri potkategorije i to:

1. Rukovodeća radna mjesta više razine sa završenom visokom stručnom spremom su:

– županijski vatrogasni zapovjednik u zvanju stariji viši vatrogasni časnik;

– zamjenik županijskog vatrogasnog zapovjednika u zvanju viši vatrogasni časnik;

– voditelj županijskog vatrogasnog operativnog centra u zvanju mlađi viši vatrogasni časnik;

2. Rukovodeća radna mjesta srednje razine sa završenom višom stručnom spremom su:

– županijski vatrogasni zapovjednik u zvanju stariji niži vatrogasni časnik;

– zamjenik županijskog vatrogasnog zapovjednika u zvanju niži vatrogasni časnik;

– voditelj županijskog vatrogasnog operativnog centra u zvanju niži vatrogasni časnik;

3. Radna mjesta niže razine sa srednjoškolskim obrazovanjem – razina 4.1. ili 4.2. kvalifikacije stečene završetkom srednjoškolskog obrazovanja prema HKO su:

– vatrogasac operativni dežurni u zvanju stariji vatrogasac ili stariji vatrogasac I. reda.

(4) Radna mjesta profesionalnih vatrogasaca na lokalnoj razini s obzirom na složenost poslova, obrazovanje, osobno vatrogasno zvanje, stupanj odgovornosti i ovlasti za donošenje odluka te samostalnosti u radu sa završenom višom stručnom spremom su:

1. Rukovodeće radno mjesto više jedinica lokalne samouprave

– područni vatrogasni zapovjednik u zvanju niži vatrogasni časnik;

– zamjenik područnog vatrogasnog zapovjednika u zvanju mlađi niži vatrogasni časnik.

2. Rukovodeće radno mjesto gradske razine

– gradski vatrogasni zapovjednik u zvanju niži vatrogasni časnik;

– zamjenik gradskog vatrogasnog zapovjednika u zvanju mlađi niži vatrogasni časnik.

3. Rukovodeće radno mjesto općinske razine

– općinski vatrogasni zapovjednik u zvanju niži vatrogasni časnik;

– zamjenik općinskog vatrogasnog zapovjednika u zvanju mlađi niži vatrogasni časnik.

(5) Radna mjesta profesionalnih vatrogasaca u vatrogasnim postrojbama s obzirom na složenost poslova, obrazovanje, osobno vatrogasno zvanje, stupanj odgovornosti i ovlasti za donošenje odluka te samostalnosti u radu dijele se u četiri potkategorije i to:

1. Rukovodeća radna mjesta više razine za koja je potrebna visoka stručna sprema su:

– zamjenik zapovjednika vatrogasne postrojbe IV. kategorije u zvanju niži vatrogasni časnik;

– zapovjednik vatrogasne postrojbe IV. kategorije u zvanju stariji niži vatrogasni časnik;

– zamjenik zapovjednik vatrogasne postrojbe III. kategorije u zvanju stariji niži vatrogasni časnik;

– zapovjednik vatrogasne postrojbe III. kategorije mlađi viši vatrogasni časnik;

– zamjenik zapovjednika vatrogasne postrojbe II. kategorije u zvanju mlađi viši vatrogasni časnik;

– zapovjednik vatrogasne postrojbe II. kategorije u zvanju viši vatrogasni časnik;

– zamjenik zapovjednika vatrogasne postrojbe I. kategorije u zvanju viši vatrogasni časnik;

– zapovjednik vatrogasne postrojbe I. kategorije u zvanju stariji viši vatrogasni časnik;

– zapovjednik vatrogasne postaje u zvanju stariji niži vatrogasni časnik;

– zapovjednik vatrogasne smjene u zvanju viši vatrogasni časnik.

2. Rukovodeća radna mjesta srednje razine koji imaju višu stručnu spremu su:

– zapovjednik vatrogasne postrojbe IV. kategorije u zvanju stariji niži vatrogasni časnik;

– zamjenik zapovjednika vatrogasne postrojbe IV. kategorije u zvanju niži vatrogasni časnik;

– zapovjednik vatrogasne postaje u zvanju niži vatrogasni časnik;

– zapovjednik središnje vatrogasne postrojbe društva u gradu u zvanju niži vatrogasni časnik;

– zapovjednik središnje vatrogasne postrojbe društva u općini u zvanju mlađi niži vatrogasni časnik;

– zapovjednik vatrogasne ispostave u zvanju mlađi niži vatrogasni časnik;

– zapovjednik vatrogasne smjene u zvanju niži vatrogasni časnik;

– voditelj vatrogasne smjene u zvanju mlađi niži vatrogasni časnik;

– pomoćnik zapovjednika vatrogasne postrojbe u zvanju niži vatrogasni časnik;

– voditelj vatrogasnog operativnog dežurstva u zvanju mlađi niži vatrogasni časnik.

3. Rukovodeća radna mjesta niže razine sa srednjoškolskim obrazovanjem razina 4.2. kvalifikacije stečene završetkom srednjoškolskog obrazovanja u trajanju od četiri ili više godina prema HKO i vatrogasni tehničar specijalist (u trajanju od 4 i više godina) su:

– zapovjednik središnje vatrogasne postrojbe društva u zvanju stariji niži vatrogasni dočasnik ili mlađi viši vatrogasni dočasnik;

– voditelj vatrogasne grupe u zvanju stariji vatrogasac ili stariji vatrogasac I. reda ili mlađi niži vatrogasni dočasnik;

– voditelj vatrogasne grupe – vozač u zvanju stariji vatrogasac ili stariji vatrogasac I. reda ili mlađi niži vatrogasni dočasnik;

– voditelj vatrogasnog odjeljenja u zvanju mlađi niži vatrogasni dočasnik ili niži vatrogasni dočasnik;

– voditelj vatrogasnog operativnog dežurstva u zvanju stariji niži vatrogasni dočasnik ili mlađi viši vatrogasni dočasnik;

– voditelj vatrogasne smjene u zvanju mlađi viši vatrogasni dočasnik ili viši vatrogasni dočasnik.

4. Radna mjesta niže razine sa srednjoškolskim obrazovanjem – razina 4.1. ili 4.2. kvalifikacije stečene završetkom srednjoškolskog obrazovanja prema HKO su:

– vatrogasac u zvanju mlađi vatrogasac;

– vatrogasac specijalist u zvanju vatrogasac ili stariji vatrogasac;

– stariji vatrogasac specijalist u zvanju stariji vatrogasac ili stariji vatrogasac I. reda;

– vatrogasni instruktor u zvanju stariji vatrogasac ili stariji vatrogasac I. reda;

– vatrogasac operativni dežurni u zvanju stariji vatrogasac ili stariji vatrogasac I. reda;

– stariji vatrogasac – vozač u zvanju stariji vatrogasac ili stariji vatrogasac I. reda;

– vatrogasac – vozač u zvanju mlađi vatrogasac ili vatrogasac.

(6) Radna mjesta neoperativnih profesionalnih vatrogasaca su radna mjesta na koja se postavljaju ili imenuju profesionalni vatrogasci koji zadovoljavaju sve uvjete iz članka 51. Zakona o vatrogastvu a imaju dugogodišnje iskustvo u vatrogasnoj operativi te obavljaju poslove provedbe preventivnih mjera zaštite od požara i tehnoloških eksplozija što podrazumijeva obavljanje nadzora nad provedbom mjera zaštite od požara i tehnoloških eksplozija, školovanje i osposobljavanje vatrogasnih kadrova te druge aktivnosti u svezi provedbe preventivnih mjera, a po potrebi sudjeluju u vatrogasnim intervencijama u sklopu intervencijskih vatrogasnih postrojbi ili matične vatrogasne postrojbe.

(7) Poslove iz stavka 5. ovog članka na državnoj i lokalnoj razini s obzirom na složenost poslova, obrazovanje, osobno zvanje, stupanj odgovornosti i ovlasti za donošenje odluka te samostalnosti u radu dijele se u tri potkategorije i to:

1. Radna mjesta više razine sa završenom visokom stručnom spremom su:

– ravnatelj Državne vatrogasne škole u zvanju stariji viši vatrogasni časnik;

– pomoćnik ravnatelja Državne vatrogasne škole u zvanju viši vatrogasni časnik;

– viši vatrogasni instruktor – stručni specijalist u Državnoj vatrogasnoj školi u zvanju mlađi viši vatrogasni časnik;

– vatrogasni instruktor specijalist u Državnoj vatrogasnoj školi u zvanju stariji niži vatrogasni časnik;

– vatrogasni instruktor savjetnik u Državnoj vatrogasnoj školi u zvanju stariji niži vatrogasni časnik;

– voditelj službe nadzora i prevencije u vatrogasnoj postrojbi u zvanju mlađi viši vatrogasni časnik;

2. Radna mjesta srednje razine koji imaju višu stručnu spremu su:

– voditelj službe nadzora i prevencije u vatrogasnoj postrojbi u zvanju mlađi niži vatrogasni časnik;

– vatrogasac voditelj prevencije u zvanju mlađi niži vatrogasni časnik;

– vatrogasni instruktor u Državnoj vatrogasnoj školi u zvanju mlađi niži vatrogasni časnik.

3. Radna mjesta niže razine sa srednjoškolskim obrazovanjem razina 4.2. kvalifikacije stečene završetkom srednjoškolskog obrazovanja u trajanju od četiri ili više godina prema HKO i vatrogasni tehničar specijalist (u trajanju od 4 i više godina) su:

– vatrogasni tehničar u Državnoj vatrogasnoj školi u zvanju stariji niži vatrogasni dočasnik ili mlađi viši vatrogasni dočasnik;

– vatrogasac – preventivac u zvanju stariji niži vatrogasni dočasnik ili mlađi viši vatrogasni dočasnik;

– vatrogasni nadzornik u zvanju mlađi viši vatrogasni dočasnik ili viši vatrogasni dočasnik;

– vatrogasac – logističar u zvanju stariji niži vatrogasni dočasnik ili mlađi viši vatrogasni dočasnik.

UVJETI ZA RASPORED NA RADNA MJESTA PROFESIONALNIH VATROGASACA

a) Radna mjesta profesionalnih vatrogasaca
 na državnoj razini

Članak 4.

(1) Pored uvjeta za radna mjesta profesionalnih vatrogasaca na državnoj razini koja se utvrđuju Pravilnikom o unutarnjem redu Hrvatske vatrogasne zajednice kojeg donosi glavni vatrogasni zapovjednik uz prethodnu suglasnost tijela državne uprave nadležnog za službeničke odnose, te Pravilnik o unutarnjem redu Državne vatrogasne škole kojeg donosi upravno vijeće škole, na dolje navedena radna mjesta primjenjuju se zvanja i uvjeti za radna mjesta utvrđena ovim člankom.

(2) Glavnog vatrogasnog zapovjednika imenuje Vlada Republike Hrvatske, na prijedlog predsjednika Vlade Republike Hrvatske koji udovoljava uvjetima iz članka 51. stavka 6. Zakona o vatrogastvu u zvanje glavni vatrogasni časnik, a koji je proveo najmanje 10 godina u zvanju viši vatrogasni časnik ili stariji viši vatrogasni časnik, odnosno najmanje 15 godina u zvanju niži vatrogasni časnik.

(3) Zamjenika glavnog vatrogasnog zapovjednika imenuje Vlada Republike Hrvatske, na prijedlog glavnog vatrogasnog zapovjednika koji udovoljava uvjete iz članka 51. stavka 6. Zakona o vatrogastvu u zvanje visoki vatrogasni časnik, a koji je proveo najmanje 10 godina u zvanju viši vatrogasni časnik, odnosno najmanje 15 godina u zvanju niži vatrogasni časnik te nosi stečeno osobno vatrogasno zvanje.

(4) Ravnatelj Državne vatrogasne škole, kojeg imenuje Upravno vijeće škole kada se imenuje iz vatrogastva, a koji ispunjava uvjete iz članka 51. Zakona o vatrogastvu, imenuje se na položaj koji ima zvanje stariji viši vatrogasni časnik, ako je proveo najmanje 4 godine u zvanju stariji niži vatrogasni časnik te nosi do imenovanja stečeno osobno vatrogasno zvanje. Ako se imenuje osoba koja nema vatrogasno zvanje ista ne mora zadovoljiti odredbe ovog stavka.

(5) Za pomoćnika glavnog vatrogasnog zapovjednika može se postaviti profesionalni vatrogasac u zvanje stariji viši vatrogasni časnik te koji ispunjava uvjete iz članka 51. stavka 7. Zakona o vatrogastvu a proveo je najmanje 10 godina u zvanju stariji niži vatrogasni časnik ili 5 godina u zvanju mlađi viši vatrogasni časnik na državnoj ili županijskoj razini te nosi do postavljenja stečeno osobno vatrogasno zvanje.

(6) Za pomoćnika ravnatelja Državne vatrogasne škole, ako se postavlja profesionalni vatrogasac, na radno mjesto u zvanju viši vatrogasni časnik koji ispunjava uvjete iz članka 51. Zakona o vatrogastvu, ima visoku stručnu spremu a proveo je najmanje 4 godina u zvanju mlađi viši vatrogasni časnik te nosi do imenovanja stečeno osobno vatrogasno zvanje. Ako se imenuje osoba koja nema vatrogasno zvanje ista ne mora zadovoljiti odredbe ovog stavka.

(7) Za načelnika sektora, koji je unutarnjim aktom tijela određen da obavlja poslove profesionalnog vatrogasca, i načelnika Državnog vatrogasnog operativnog centra 193 Hrvatske vatrogasne zajednice može se postaviti profesionalni vatrogasac u zvanje viši vatrogasni časnik, koji ima visoku stručnu spremu propisanu unutarnjim aktom tijela, ispunjava uvjete iz članka 51. Zakona o vatrogastvu te je proveo 4 godine u zvanju mlađi viši vatrogasni časnik.

(8) Za zapovjednika intervencijske vatrogasne postrojbe može se postaviti profesionalni vatrogasac u zvanje mlađi viši vatrogasni časnik, koji ima visoku stručnu spremu, ispunjava uvjete iz članka 51. Zakona o vatrogastvu te je proveo najmanje 4 godine u zvanju stariji niži vatrogasni časnik.

(9) Za višeg vatrogasnog instruktora – stručni specijalist u Državnoj vatrogasnoj školi može se postaviti profesionalni vatrogasac u zvanje mlađi viši vatrogasni časnik, koji ima visoku stručnu spremu, ispunjava uvjete iz članka 51. Zakona o vatrogastvu te je proveo najmanje 4 godine u zvanju stariji niži vatrogasni časnik.

(10) Za zamjenika zapovjednika intervencijske vatrogasne postrojbe može se postaviti profesionalni vatrogasac u zvanje stariji niži vatrogasni časnik, koji ima visoku stručnu spremu, ispunjava uvjete iz članka 51. Zakona o vatrogastvu te je proveo najmanje 4 godine u zvanju niži vatrogasni časnik.

(11) Za vatrogasnog instruktora – specijalistu u Državnoj vatrogasnoj školi može se postaviti profesionalni vatrogasac u zvanje stariji niži vatrogasni časnik, koji ima visoku stručnu spremu, ispunjava uvjete iz članka 51. Zakona o vatrogastvu te je proveo najmanje 4 godine u zvanju niži vatrogasni časnik.

(12) Za voditelja službe vatrogasnog operativnog dežurstva može se postaviti profesionalni vatrogasac u zvanje mlađi viši vatrogasni časnik, koji ima visoku stručnu spremu, ispunjava uvjete iz članka 51. Zakona o vatrogastvu te je proveo najmanje 4 godine u zvanju stariji niži vatrogasni časnik.

(13) Za voditelja službe za logističko-tehničku potporu i osposobljavanje može se postaviti profesionalni vatrogasac u zvanje mlađi viši vatrogasni časnik, koji ima visoku stručnu spremu, ispunjava uvjete iz članka 51. Zakona o vatrogastvu te je proveo najmanje 4 godine u zvanju stariji niži vatrogasni časnik.

(14) Za voditelja smjene Državnog vatrogasnog operativnog dežurstva 193 može se postaviti profesionalni vatrogasac u zvanje mlađi viši vatrogasni časnik, koji ima visoku stručnu spremu, ispunjava uvjete iz članka 51. Zakona o vatrogastvu te je proveo najmanje 4 godine u zvanju stariji niži vatrogasni časnik.

(15) Za višeg vatrogasnog operatera – analitičara može se imenovati profesionalni vatrogasac u zvanju niži vatrogasni časnik, koji ima završenu višu stručnu spremu, ispunjava uvjete iz članka 51. Zakona o vatrogastvu te je proveo najmanje 4 godine u zvanju mlađi niži vatrogasni časnik.

(16) Za vatrogasnog instruktora – savjetnika u Državnoj vatrogasnoj školi može se imenovati profesionalni vatrogasac u zvanju niži vatrogasni časnik, koji ima visoku stručnu spremu, ispunjava uvjete iz članka 51. Zakona o vatrogastvu te je proveo najmanje 4 godine u zvanju mlađi niži vatrogasni časnik.

(17) Za višeg vatrogasnog instruktora za tjelesnu pripremu i vježbe može se imenovati profesionalni vatrogasac u zvanju niži vatrogasni časnik, koji ima visoku stručnu spremu, ispunjava uvjete iz članka 51. Zakona o vatrogastvu te je proveo najmanje 4 godine u zvanju mlađi niži vatrogasni časnik.

(18) Za vatrogasnog instruktora u Državnoj vatrogasnoj školi može se imenovati profesionalni vatrogasac u zvanju mlađi niži vatrogasni časnik, koji ima višu stručnu spremu, ispunjava uvjete iz članka 51. Zakona o vatrogastvu te je proveo pripravnički staž za višu stručnu spremu.

(19) Za zapovjednika vatrogasne desetine – instruktora u intervencijskoj vatrogasnoj postrojbi – II. vrste može se imenovati profesionalni vatrogasac u zvanju mlađi niži vatrogasni časnik, koji ima završenu višu stručnu spremu, ispunjava uvjete iz članka 51. Zakona o vatrogastvu te je proveo najmanje 4 godine u zvanju stariji niži vatrogasni dočasnik ili mlađi viši vatrogasni dočasnik.

(20) Za zapovjednika vatrogasne desetine – instruktora u intervencijskoj vatrogasnoj postrojbi – III. vrste može se imenovati profesionalni vatrogasac u zvanju mlađi viši vatrogasni dočasnik ili viši vatrogasni dočasnik, koji ima završeno srednjoškolsko obrazovanje razine 4.2. kvalifikacije prema HKO, ispunjava uvjete iz članka 51. Zakona o vatrogastvu te je proveo najmanje 4 godine u zvanju stariji niži vatrogasni dočasnik.

(21) Za vatrogasnog tehničara u Državnoj vatrogasnoj školi može se imenovati profesionalni vatrogasac u zvanju stariji niži vatrogasni dočasnik ili mlađi viši vatrogasni dočasnik, koji ima srednjoškolsko obrazovanje razine 4.2. kvalifikacije prema HKO, ispunjava uvjete iz članka 51. Zakona o vatrogastvu te je proveo najmanje 4 godine u zvanju niži vatrogasni dočasnik.

(22) Za voditelja vatrogasne skupine – instruktora – vozač u intervencijskoj vatrogasnoj postrojbi – III. vrste može se postaviti profesionalni vatrogasac u zvanju mlađi niži vatrogasni dočasnik ili niži vatrogasni dočasnik, koji ima srednjoškolsko obrazovanje razine 4.2. kvalifikacije prema HKO, ispunjava uvjete iz članka 51. Zakona o vatrogastvu te je proveo najmanje 4 godine u zvanju stariji vatrogasac I. reda.

(23) Za vatrogasnog operatera – analitičara – III. vrste može se postaviti profesionalni vatrogasac u zvanju stariji niži vatrogasni dočasnik ili mlađi viši vatrogasni dočasnik, koji ima srednjoškolsko obrazovanje razine 4.2. kvalifikacije HKO, ispunjava uvjete iz članka 51. Zakona o vatrogastvu te je proveo najmanje 4 godine u zvanju niži vatrogasni dočasnik.

(24) Za vatrogasca – vozača u intervencijskoj vatrogasnoj postrojbi može se postaviti profesionalni vatrogasac u zvanju stariji vatrogasac ili stariji vatrogasac I. reda, koji ima srednjoškolsko obrazovanje razine 4.1 ili 4.2. kvalifikacije prema HKO, ispunjava uvjete iz članka 51. Zakona o vatrogastvu te je proveo najmanje 4 godine u zvanju vatrogasac.

(25) Za vatrogasca u intervencijskoj vatrogasnoj postrojbi može se imenovati profesionalni vatrogasac u zvanju vatrogasac ili stariji vatrogasac, koji ima srednjoškolsko obrazovanje razine 4.1. ili 4.2. kvalifikacije prema HKO, ispunjava uvjete iz članka 51. Zakona o vatrogastvu te je proveo najmanje 4 godine u zvanju mlađi vatrogasac.

b) Radna mjesta profesionalnih vatrogasaca
 na županijskoj razini

Članak 5.

(1) Radno mjesto županijskog vatrogasnog zapovjednika više stručne spreme nosi zvanje stariji niži vatrogasni časnik na koje se može imenovati osoba koja pored ispunjenja uvjeta iz članka 51. stavka 1. podstavaka 1., 4., 5., 6., 7. i stavka 8. Zakona o vatrogastvu, ima najmanje zvanje mlađi niži vatrogasni časnik, uredno obnavlja znanje iz vatrogasne struke propisano ovim Pravilnikom, te ima završeno osposobljavanje za zapovijedanje na vatrogasnim intervencijama IV. razine koje se provodi sukladno članku 12. Zakona o vatrogastvu.

(2) Radno mjesto županijskog vatrogasnog zapovjednika visoke stručne spreme nosi zvanje stariji viši vatrogasni časnik na koje se može imenovati osoba koja pored ispunjenja uvjeta iz članka 51. stavka 1. podstavaka 1., 4., 5., 6., 7. i stavka 8. Zakona o vatrogastvu, ima najmanje zvanje mlađi viši vatrogasni časnik, uredno obnavlja znanje iz vatrogasne struke propisano ovim Pravilnikom, te ima završeno osposobljavanje za zapovijedanje na vatrogasnim intervencijama IV. razine koje se provodi sukladno članku 12. Zakona o vatrogastvu.

(3) Sukladno članku 19. stavku 6. Zakona o vatrogastvu, vatrogasni zapovjednik Grada Zagreba zapovjednik je javne vatrogasne postrojbe Grada Zagreba i zaposlen je u javnoj vatrogasnoj postrojbi Grada Zagreba te treba zadovoljiti uvjete iz članka 14. stavka 11. ovog Pravilnika, a zamjenik vatrogasnog zapovjednika Grada Zagreba, ako se imenuje zamjenik zapovjednika vatrogasne postrojbe, tada treba zadovoljiti uvjete iz članka 14. stavka 9. ovog Pravilnika u protivnom mora zadovoljiti odredbe ovog članka za zamjenika županijskog zapovjednika visoke stručne spreme.

(4) Radno mjesto zamjenika županijskog vatrogasnog zapovjednika više stručne spreme nosi zvanje niži vatrogasni časnik na koje se može imenovati osoba koja pored ispunjenja uvjeta iz članka 51. stavka 1. podstavaka 1., 4., 5., 6., 7. i stavka 8. Zakona o vatrogastvu, ima najmanje zvanje viši vatrogasni dočasnik, uredno obnavlja znanje iz vatrogasne struke propisano ovim Pravilnikom, te ima završeno osposobljavanje za zapovijedanje na vatrogasnim intervencijama III. razine koje se provodi sukladno članku 12. Zakona o vatrogastvu.

(5) Radno mjesto zamjenika županijskog vatrogasnog zapovjednika visoke stručne spreme nosi zvanje viši vatrogasni časnik na koje se može imenovati osoba koja pored ispunjenja uvjeta iz članka 51. stavka 1. podstavaka 1., 4., 5., 6., 7. i stavka 8. Zakona o vatrogastvu, ima najmanje zvanje niži vatrogasni časnik, uredno obnavlja znanje iz vatrogasne struke propisano ovim Pravilnikom, te ima završeno osposobljavanje za zapovijedanje na vatrogasnim intervencijama IV. razine koje se provodi sukladno članku 12. Zakona o vatrogastvu.

(6) Radno mjesto voditelja županijskog vatrogasnog operativnog centra s visokom stručnom spremom može nositi zvanje mlađi viši vatrogasni časnik, a sa višom stručnom spremom zvanje niži vatrogasni časnik te koji je, pored ispunjenja uvjeta iz članka 51. stavka 1. podstavaka 1., 4., 5., 6. i 7. Zakona o vatrogastvu, proveo najmanje 3 godine na radnom mjestu vatrogasac voditelj vatrogasnog operativnog dežurstva u vatrogasnoj postrojbi ili najmanje 5 godine na radnom mjestu niže rukovodeće razine u vatrogasnoj postrojbi, uredno obnavlja znanje iz vatrogasne struke propisano ovim Pravilnikom te ima završeno osposobljavanje za zapovijedanje na vatrogasnim intervencijama IV. razine koje se provodi sukladno članku 12. Zakona.

(7) Na radno mjesto vatrogasac operativni dežurni može se rasporediti vatrogasac u zvanju stariji vatrogasac ili stariji vatrogasac I. reda koji je, pored ispunjenja uvjeta iz članka 51. stavka 1. Zakona o vatrogastvu proveo najmanje 3 godine na radnom mjestu stariji vatrogasac specijalist ili 2 godine na radnom mjestu voditelja vatrogasne grupe, koji je je prošao osposobljavanje za rukovođenje na vatrogasnim intervencijama I. razine i rad na računalnim sustavima koji se koriste u vatrogastvu koje se provodi sukladno članku 12. Zakona o vatrogastvu.

(8) Ukoliko se na radna mjesta utvrđena stavkom 1., 2. 4., 5. i 6. ovog članka imenuju profesionalni vatrogasci s utvrđenim najmanjim osobnim zvanjem, isti nose to svoje stečeno osobno zvanje te napreduju u zvanju sukladno Pravilniku o uvjetima za stjecanje vatrogasnih zvanja, oznake vatrogasnih zvanja, funkcionalne oznake radnog mjesta, promaknuća i napredovanje kroz vatrogasna zvanja, uvjeti i način prevođenja stečenih vatrogasnih zvanja u nova vatrogasna zvanja.

c) Radna mjesta profesionalnih vatrogasaca
 na lokalnoj razini

Članak 6.

(1) Radno mjesto općinskog, gradskog i područnog vatrogasnog zapovjednika nosi zvanje niži vatrogasni časnik na koje se može imenovati profesionalni vatrogasac koji je, pored ispunjenja uvjeta iz članka 51. stavka 1. podstavaka 1., 4., 5., 6. i 7. i stavka 9. Zakona o vatrogastvu, proveo najmanje 3 godina na rukovodećem radnom mjestu niže razine u vatrogasnoj postrojbi, ima položen stručni ispit za vatrogasca s posebnim ovlastima i odgovornostima i uredno obnavlja znanje iz vatrogasne struke propisano ovim Pravilnikom, ima završeno osposobljavanje za zapovijedanje na vatrogasnim intervencijama III. razine koje se provodi sukladno članku 12. Zakona.

(2) Radno mjesto zamjenik općinskog, gradskog ili područnog vatrogasnog zapovjednika nosi zvanje mlađi niži vatrogasni časnik na koje se može imenovati profesionalni vatrogasac koji je, pored ispunjenja uvjeta iz članka 51. stavka 1. podstavaka 1., 4., 5., 6. i 7. i stavka 9. Zakona o vatrogastvu, proveo najmanje 3 godine na rukovodećem radnom mjestu niže razine u vatrogasnoj postrojbi, ima položen stručni ispit za vatrogasca s posebnim ovlastima i odgovornostima i uredno obnavlja znanje iz vatrogasne struke propisano ovim Pravilnikom, ima završeno osposobljavanje za zapovijedanje na vatrogasnim intervencijama III. razine koje se provodi sukladno članku 12. Zakona o vatrogastvu.

(3) U vatrogasnoj zajednici jedinici lokalne samouprave odnosno udruženih jedinica lokalne samouprave gdje je statutom vatrogasne zajednice određeno sukladno članku 26. stavku 3. Zakona o vatrogastvu da zapovjednik javne vatrogasne postrojbe s navedenog područja nije i zapovjednik vatrogasne zajednice grada, područja odnosno općine za imenovanje općinskog, gradskog i područnog vatrogasnog zapovjednika i njegovog zamjenika koji profesionalno obavljaju ovaj posao primjenjuju se odredbe ovog članka.

(4) Iznimno od stavka 3. ovog članka gdje je zapovjednik javne vatrogasne postrojbe ujedno i zapovjednik vatrogasne zajednice općine, grada ili područja sukladno članku 26. stavku 3. Zakona o vatrogastvu, na njegovo imenovanje primjenjuju se odredbe članka 13. i 14. ovog Pravilnika za zapovjednika i njegovog zamjenika.

(5) Radno mjesto zapovjednika središnje vatrogasne postrojbe društva u gradu nosi zvanje niži vatrogasni časnik ili za zapovjednika središnje vatrogasne postrojbe društva u općini nosi zvanje mlađi niži vatrogasni časnik te koji, pored ispunjenja uvjeta iz članka 51. stavka 1. podstavaka 1., 4., 5., 6. i 7. Zakona o vatrogastvu, ima najmanje višu stručnu spremu, koji je proveo najmanje 4 godine na radnom mjestu voditelja vatrogasnog odjeljenja, ili na radnom mjestu niže rukovodeće razine, ima položen stručni ispit za vatrogasca s posebnim ovlastima i odgovornostima, prošao osposobljavanje za rukovođenje na vatrogasnim intervencijama III. razine i rad na računalnim sustavima koji se koriste u vatrogastvu koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisana ovim Pravilnikom.

(6) Radno mjesto zapovjednika središnje vatrogasne postrojbe društva nosi zvanje stariji niži vatrogasni dočasnik ili mlađi viši vatrogasni dočasnik na koje se može imenovati profesionalni vatrogasac koji ispunjenja uvjeta iz članka 51. stavka 1. Zakona o vatrogastvu i proveo je najmanje 4 godine na radnom mjestu voditelja vatrogasne grupe ili 2 godine na radnom mjestu voditelj vatrogasne grupe – vozač, ima položen stručni ispit za vatrogasca s posebnim ovlastima i odgovornostima, prošao osposobljavanje za rukovođenje na vatrogasnim intervencijama II. razine koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisano ovim Pravilnikom.

(7) Ukoliko se na radna mjesta utvrđena stavkom 1., 2., 5. i 6. ovog članka imenuju profesionalni vatrogasci s utvrđenim manjim osobnim vatrogasnim zvanjem od zvanja utvrđenih za navedena radna mjesto, isti nose to stečeno svoje osobno zvanje te napreduju u zvanju sukladno Pravilniku o uvjetima za stjecanje vatrogasnih zvanja, oznake vatrogasnih zvanja, funkcionalne oznake radnog mjesta, promaknuća i napredovanje kroz vatrogasna zvanja, uvjeti i način prevođenja stečenih vatrogasnih zvanja u nova vatrogasna zvanja.

d) Radna mjesta operativnih profesionalnih vatrogasaca u vatrogasnim postrojbama

d1) Radna mjesta niže razine

Članak 7.

(1) Na radno mjesto vatrogasac može se rasporediti profesionalni vatrogasac u zvanju mlađi vatrogasac koji ispunjava uvjete iz članka 51. stavka 1. Zakona o vatrogastvu nakon odrađivanja pripravničkog staža.

(2) Na radno mjesto vatrogasca specijalista može se rasporediti profesionalni vatrogasac u zvanju vatrogasac ili stariji vatrogasac koji pored ispunjenja uvjeta iz članka 51. stavka 1. Zakona o vatrogastvu je proveo najmanje 2 godine na radnom mjestu vatrogasca te završio jedno neformalno osposobljavanje koji se provodi sukladno članku 12. Zakona o vatrogastvu.

(3) Na radno mjesto stariji vatrogasca specijalist može se rasporediti profesionalni vatrogasac u zvanju stariji vatrogasac ili stariji vatrogasac I. reda koja pored ispunjenja uvjeta iz članka 51. stavka 1. Zakona je proveo najmanje 2 godine na radnom mjestu vatrogasca specijalist te završio dva neformalno osposobljavanje koji se provodi sukladno članku 12. Zakona o vatrogastvu.

(4) Na radno mjesto vatrogasni instruktor može se rasporediti vatrogasac u zvanju stariji vatrogasac ili stariji vatrogasac I. reda koji pored ispunjenja uvjeta iz članka 51. stavka 1. Zakona o vatrogastvu je proveo najmanje 4 godine na radnom mjestu stariji vatrogasac specijalist te završio najmanje dva neformalna osposobljavanja koji se provodi sukladno članku 12. Zakona o vatrogastvu.

(5) Na radno mjesto vatrogasac operativni dežurni može se rasporediti vatrogasac u zvanju stariji vatrogasac ili stariji vatrogasac I. reda koji je, pored ispunjenja uvjeta iz članka 51. stavka 1. Zakona o vatrogastvu, proveo najmanje 4 godine na radnom mjestu stariji vatrogasac specijalist ili 2 godine na radnom mjestu voditelja vatrogasne grupe te prošao osposobljavanje za rukovođenje na vatrogasnim intervencijama I. razine i rad na računalnim sustavima koji se koriste u vatrogastvu koje se provodi sukladno članku 12. Zakona o vatrogastvu.

Članak 8.

(1) Na radno mjesto vatrogasac – vozač može se rasporediti vatrogasac koji, pored ispunjenja uvjeta iz članka 51. stavka 1. Zakona o vatrogastvu, nakon odrađenog pripravničkog staža i koji je stekao zvanje mlađi vatrogasac ili vatrogasac, završio osposobljavanje za rukovanjem uređajima na vatrogasnim vozilima te ima položen vozački ispit za C kategoriju motornih vozila.

(2) Na radno mjesto stariji vatrogasac – vozač može se rasporediti vatrogasac koji ima zvanje stariji vatrogasac ili stariji vatrogasac I. reda, koji je, pored ispunjenja uvjeta iz članka 51. stavka 1. Zakona o vatrogastvu proveo najmanje 4 godine na radnom mjestu vatrogasac – vozač u zvanju vatrogasac te je osposobljen za rukovanje uređajima koji se nalaze na vatrogasnom vozilu kojim upravlja te ima položen vozački ispit za C kategoriju motornih vozila.

d2) Rukovodeća radna mjesta niže razine

Članak 9.

(1) Na radno mjesto voditelj vatrogasne grupe može se rasporediti vatrogasac koji ima zvanje stariji vatrogasac ili stariji vatrogasac I. reda ili mlađi niži vatrogasni dočasnik a koji je, pored ispunjenja uvjeta iz članka 51. stavka 1. Zakona o vatrogastvu, proveo najmanje 2 godine na radnom mjestu stariji vatrogasac specijalist ili stariji vatrogasac – vozač ili 2 godine na radnom mjestu vatrogasni instruktor, prošao osposobljavanje za rukovođenje na vatrogasnim intervencijama I. razine koji se provodi sukladno članku 12. Zakona o vatrogastvu i uredno obnavlja znanje iz vatrogasne struke propisano ovim Pravilnikom.

(2) Na radno mjesto voditelj vatrogasne grupe – vozač može se rasporediti vatrogasac koji ima zvanje stariji vatrogasac ili stariji vatrogasac I. reda ili mlađi niži vatrogasni dočasnik koji je, pored ispunjenja uvjeta iz članka 51. stavka 1. Zakona o vatrogastvu, proveo najmanje 2 godine na radnom mjestu stariji vatrogasac vozač ili 3 godina na radnom mjestu vatrogasac vozač, prošao osposobljavanje za rukovođenje na vatrogasnim intervencijama I. razine koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisana ovim Pravilnikom.

Članak 10.

(1) Na radno mjesto voditelj vatrogasnog odjeljenja može se rasporediti profesionalni vatrogasac koji ima najmanje zvanje mlađi niži vatrogasni dočasnik ili niži vatrogasni dočasnik te ispunjava uvjete iz članka 51. stavka 1. Zakona o vatrogastvu i proveo je najmanje 2 godine na radnom mjestu voditelja vatrogasne grupe ili 2 godine na radnom mjestu voditelj vatrogasne grupe ili vozača, ima položen stručni ispit za vatrogasca s posebnim ovlastima i odgovornostima, koji je prošao osposobljavanje za rukovođenje na vatrogasnim intervencijama I. razine koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisana ovim Pravilnikom.

(2) Na radno mjesto voditelj vatrogasnog operativnog dežurstva može se rasporediti profesionalni vatrogasac koji ima najmanje zvanje stariji niži vatrogasni dočasnik ili mlađi viši vatrogasni dočasnik koji pored ispunjenja uvjeta iz članka 51. stavka 1. Zakona o vatrogastvu, ima najmanje 4 godine radnog iskustva na radnom mjestu voditelja vatrogasnog odjeljenja ili 6 godina na radnom mjestu voditelja vatrogasne grupe, ima položen stručni ispit za vatrogasca s posebnim ovlastima i odgovornostima, prošao osposobljavanje za rukovođenje na vatrogasnim intervencijama I. razine koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisana ovim Pravilnikom.

(3) Na radno mjesto voditelj vatrogasne smjene, može se rasporediti profesionalni vatrogasac koji ima zvanje mlađi viši vatrogasni dočasnik ili viši vatrogasni dočasnik koji je, pored ispunjenja uvjeta iz članka 51. stavka 1. Zakona o vatrogastvu proveo najmanje 4 godine na radnom mjestu voditelja vatrogasnog odjeljenja ili najmanje 6 godina na radnom mjestu voditelj vatrogasne grupe, ima položen stručni ispit za vatrogasca s posebnim ovlastima i odgovornostima, prošao osposobljavanje za rukovođenje na vatrogasnim intervencijama II. razine koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisano ovim Pravilnikom.

d3) Rukovodeća radna mjesta srednje razine

Članak 11.

(1) Na radno mjesto voditelj vatrogasnog operativnog dežurstva može se rasporediti vatrogasac koji ima zvanje mlađi niži vatrogasni časnik te koji pored ispunjenja uvjeta iz članka 51. stavka 1. podstavaka 1., 4., 5., 6. i 7. Zakona o vatrogastvu, ima najmanje višu stručnu spremu te je proveo najmanje 6 godina na radnom vatrogasac operativni dežurni ili najmanje 3 godine na radnom mjestu niže rukovodeće razine, prošao osposobljavanje za rukovođenje na vatrogasnim intervencijama III. razine, rad na računalnim sustavima koji se koriste u vatrogastvu koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisano ovim Pravilnikom.

(2) Na radno mjesto voditelja vatrogasne smjene, može se rasporediti vatrogasac u zvanju mlađi niži vatrogasni časnik te koji, pored ispunjenja uvjeta iz članka 51. stavka 1. podstavaka 1., 4., 5., 6. i 7. Zakona o vatrogastvu, ima najmanje višu stručnu spremu, proveo najmanje 4 godine na radnom mjestu voditelja vatrogasnog odjeljenja, ili na radnom mjestu niže rukovodeće razine, ima položen stručni ispit za vatrogasca s posebnim ovlastima i odgovornostima, prošao osposobljavanje za rukovođenje na vatrogasnim intervencijama III. razine i rad na računalnim sustavima koji se koriste u vatrogastvu koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisano ovim Pravilnikom.

(3) Na radno mjesto zapovjednika vatrogasne postaje ili zapovjednika vatrogasne ispostave može se rasporediti profesionalni vatrogasac u najmanjem zvanju mlađi niži vatrogasni časnik te koji pored ispunjenja uvjeta iz članka 51. stavka 1. podstavaka 1., 4., 5., 6. i 7. Zakona, ima najmanje višu stručnu spremu, koji je proveo najmanje 4 godine na radnom mjestu voditelja vatrogasnog odjeljenja, ili na radnom mjestu niže rukovodeće razine, ima položen stručni ispit za vatrogasca s posebnim ovlastima i odgovornostima, prošao osposobljavanje za rukovođenje na vatrogasnim intervencijama III. razine i rad na računalnim sustavima koji se koriste u vatrogastvu a koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisano ovim Pravilnikom.

(4) Na radno mjesto vatrogasni instruktor može se rasporediti vatrogasac u najmanjem zvanju mlađi niži vatrogasni časnik koji pored ispunjenja uvjeta iz članka 51. stavka 1. podstavaka 1., 4., 5., 6. i 7. Zakona o vatrogastvu, ima najmanje višu stručnu spremu, te je proveo najmanje 4 godine na radnom mjestu voditelja vatrogasnog odjeljenja, ili vatrogasni instruktor srednje stručne spreme ili na radnom mjestu niže rukovodeće razine, ima položen stručni ispit za vatrogasca s posebnim ovlastima i odgovornostima i uredno obnavlja znanje iz vatrogasne struke propisano ovim Pravilnikom.

Članak 12.

(1) Na radno mjesto zapovjednika vatrogasne smjene može se rasporediti profesionalni vatrogasac u najmanjem zvanju niži vatrogasni časnik koji pored ispunjenja uvjeta iz članka 51. stavka 1. podstavaka 1., 4., 5., 6. i 7. Zakona o vatrogastvu, ima višu stručnu spremu, koji je proveo najmanje 4 godine na radnim mjestima srednje rukovodeće razine u vatrogasnoj postrojbi ili 6 godina na radnim mjestima iz članka 10. ovog Pravilnika, ima položen stručni ispit za vatrogasca s posebnim ovlastima i odgovornostima, prošao osposobljavanje za rukovođenje na vatrogasnim intervencijama III. razine, rad na računalnim sustavima koji se koriste u vatrogastvu a koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisana ovim Pravilnikom.

(2) Na radno mjesto pomoćnika zapovjednika vatrogasne postrojbe može se rasporediti profesionalni vatrogasac u najmanjem zvanju niži vatrogasni časnik koji pored ispunjenja uvjeta iz članka 51. stavka 1. podstavaka 1., 4., 5., 6. i 7. Zakona o vatrogastvu, ima višu stručnu spremu, koji je proveo najmanje 4 godine na radnim mjestima srednje rukovodeće razine u vatrogasnoj postrojbi iz članka 11. ovog Pravilnika ili 6 godina na radnim mjestima iz članka 10. ovog Pravilnika, ima položen stručni ispit za vatrogasca s posebnim ovlastima i odgovornostima, prošao osposobljavanje za rukovođenje na vatrogasnim intervencijama III. razine i rad na računalnim sustavima koji se koriste u vatrogastvu koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisano ovim Pravilnikom.

Članak 13.

(1) Radno mjesto zapovjednika vatrogasne postrojbe IV. kategorije stariji niži vatrogasni časnik na koje može postaviti osoba koja pored ispunjenja uvjeta iz članka 51. stavka 1. podstavaka 1., 4., 5., 6. i 7. i stavka 12. Zakona o vatrogastvu, koja je provla najmanje 4 godine na radnim mjestima iz članka 12. ovog Pravilnika ili 6 godina na radnim mjestima iz članka 11. ovog Pravilnika, ima položen stručni ispit za vatrogasca s posebnim ovlastima i odgovornostima, prošla osposobljavanje za rukovođenje na vatrogasnim intervencijama IV. razine rad na računalnim sustavima koji se koriste u vatrogastvu a koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisano ovim Pravilnikom.

(2) Radno mjesto zamjenik zapovjednika vatrogasne postrojbe IV. kategorije nosi zvanje niži vatrogasni časnik na koje se može postaviti osoba koja pored ispunjenja uvjeta iz članka 51. stavka 1. podstavaka 1., 4., 5., 6. i 7. i stavka 12. Zakona o vatrogastvu, koja je provela najmanje 4 godine na radnim mjestima srednje rukovodeće razine u vatrogasnoj postrojbi iz članka 11. ovog Pravilnika ili 6 godina na radnim mjestima iz članka 10. ovog Pravilnika, ima položen stručni ispit za vatrogasca s posebnim ovlastima i odgovornostima, prošla osposobljavanje za rukovođenje na vatrogasnim intervencijama III. razine i rad na računalnim sustavima koji se koriste u vatrogastvu koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisano ovim Pravilnikom.

d4) Rukovodeća radna mjesta više razine

Članak 14.

(1) Radno mjesto zapovjednika vatrogasne postaje nosi zvanje stariji niži vatrogasni časnik na koje se može postaviti osoba koja pored ispunjenja uvjeta iz članka 51. stavka 1. podstavaka 1., 4., 5., 6. i 7. Zakona o vatrogastvu, ima visoku stručnu spremu, provela je najmanje 4 godine na radnim mjestima iz članka 12. i 13. ovog Pravilnika ili 6 godina na radnim mjestima iz članka 11. ovog Pravilnika, ima položen stručni ispit za vatrogasca s posebnim ovlastima i odgovornostima, prošla osposobljavanje za rukovođenje na vatrogasnim intervencijama IV. razine i rad na računalnim sustavima koji se koriste u vatrogastvu koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisano ovim Pravilnikom.

(2) Radno mjesto zamjenik zapovjednika vatrogasne postrojbe IV. kategorije nosi zvanje niži vatrogasni časnik na koje se može imenovati osoba koja, pored ispunjenja uvjeta iz članka 51. stavka 1. podstavaka 1., 4., 5., 6. i 7. Zakona o vatrogastvu, ima visoku stručnu spremu, koja je provela najmanje 4 godine na radnim mjestima srednje rukovodeće razine u vatrogasnoj postrojbi iz članka 11. ovog Pravilnika ili 6 godina na radnim mjestima iz članka 10. ovog Pravilnika, ima položen stručni ispit za vatrogasca s posebnim ovlastima i odgovornostima, prošla osposobljavanje za rukovođenje na vatrogasnim intervencijama III. razine i rad na računalnim sustavima koji se koriste u vatrogastvu a koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisana ovim Pravilnikom.

(3) Radno mjesto zapovjednika vatrogasne postrojbe IV. kategorije nosi zvanje stariji niži vatrogasni časnik na koje se može imenovati osoba koja, pored ispunjenja uvjeta iz članka 51. stavka 1. podstavaka 1., 4., 5., 6. i 7. Zakona o vatrogastvu, ima visoku stručnu spremu te je provela najmanje 4 godine na radnim mjestima iz članka 12. i 13. ovog Pravilnika ili 6 godina na radnim mjestima iz članka 11. ovog Pravilnika, ima položila stručni ispit za vatrogasca s posebnim ovlastima i odgovornostima, prošla osposobljavanje za rukovođenje na vatrogasnim intervencijama IV. razine rad na računalnim sustavima koji se koriste u vatrogastvu koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisano ovim Pravilnikom.

(4) Radno mjesto pomoćnika zapovjednika vatrogasne postrojbe nosi zvanje stariji niži vatrogasni časnik na koje se može imenovat osoba koja, pored ispunjenja uvjeta iz članka 51. stavka 1. podstavaka 1., 4., 5., 6. i 7. Zakona o vatrogastvu, ima visku stručnu spremu te je provela najmanje 4 godine na radnim mjestima srednje rukovodeće razine u vatrogasnoj postrojbi iz članka 11. ovog Pravilnika ili 6 godina na radnim mjestima iz članka 10. ovog Pravilnika, ima položen stručni ispit za vatrogasca s posebnim ovlastima i odgovornostima, prošao osposobljavanje za rukovođenje na vatrogasnim intervencijama III. razine i rad na računalnim sustavima koji se koriste u vatrogastvu koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisano ovim Pravilnikom.

(5) Radno mjesto zamjenika zapovjednika vatrogasne postrojbe III. kategorije nosi zvanje stariji niži vatrogasni časnik na koje se može imenovati osoba koja, pored ispunjenja uvjeta iz članka 51. stavka podstavaka 1., 4., 5., 6. i 7. Zakona o vatrogastvu, ima visoku stručnu spremu te je provela najmanje 4 godine na nižim radnim mjestima iz ovog članka ili radnim mjestima iz članka 12. i 13. ovog Pravilnika, ima položen stručni ispit za vatrogasca s posebnim ovlastima i odgovornostima, prošla osposobljavanje za rukovođenje na vatrogasnim intervencijama IV. razine rad na računalnim sustavima koji se koriste u vatrogastvu a koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisano ovim Pravilnikom.

(6) Radno mjesto zapovjednika vatrogasne postrojbe III. kategorije nosi zvanje mlađi viši vatrogasni časnik na koje se može imenovati osoba koja pored ispunjenja uvjeta iz članka 51. stavka 1. podstavaka 1., 4., 5., 6. i 7. Zakona o vatrogastvu, ima visoku stručnu spremu te je provela najmanje 4 godine na nižim radnim mjestima iz ovog članka ili radnim mjestima iz članka 12. i 13. ovog Pravilnika, ima položena stručni ispit za vatrogasca s posebnim ovlastima i odgovornostima, prošla osposobljavanje za rukovođenje na vatrogasnim intervencijama IV. razine rad na računalnim sustavima koji se koriste u vatrogastvu a koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisano ovim Pravilnikom.

(7) Radno mjesto zamjenika zapovjednika vatrogasne postrojbe II. kategorije nosi zvanje mlađi viši vatrogasni časnik na koje se može imenovati osoba koja pored ispunjenja uvjeta iz članka 51. stavka 1. podstavaka 1., 4., 5., 6. i 7. Zakona o vatrogastvu, ima visoku stručnu spremu te je provela najmanje 4 godine na nižim radnim mjestima iz ovog članka ili radnim mjestima iz članka 12. i 13. ovog Pravilnika, ima položila stručni ispit za vatrogasca s posebnim ovlastima i odgovornostima, prošla osposobljavanje za rukovođenje na vatrogasnim intervencijama IV. razine rad na računalnim sustavima koji se koriste u vatrogastvu koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisano ovim Pravilnikom.

(8) Radno mjesto zapovjednika vatrogasne postrojbe II. kategorije nosi zvanje viši vatrogasni časnik na koje se može imenovati osoba koja pored ispunjenja uvjeta iz članka 51. stavka koji pored ispunjenja uvjeta iz članka 51. stavka 1. podstavaka 1., 4., 5., 6. i 7. Zakona o vatrogastvu, ima visoku stručnu spremu, provela je najmanje 4 godine na nižim radnim mjestima iz ovog članka ili radnim mjestima iz članka 12. i 13. ovog Pravilnika, ima položen stručni ispit za vatrogasca s posebnim ovlastima i odgovornostima, prošla osposobljavanje za rukovođenje na vatrogasnim intervencijama IV. razine rad na računalnim sustavima koji se koriste u vatrogastvu a koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisano ovim Pravilnikom.

(9) Radno mjesto zamjenik zapovjednika vatrogasne postrojbe I. kategorije nosi zvanje viši vatrogasni časnik na koje se može imenovati osoba koja pored ispunjenja uvjeta iz članka 51. stavka 1. podstavaka 1., 4., 5., 6. i 7. Zakona o vatrogastvu, ima visoku stručnu spremu te je provela najmanje 4 godine na nižim radnim mjestima iz ovog članka ili radnim mjestima iz članka 12. i 13. ovog Pravilnika, ima položen stručni ispit za vatrogasca s posebnim ovlastima i odgovornostima, prošla osposobljavanje za rukovođenje na vatrogasnim intervencijama IV. razine rad na računalnim sustavima koji se koriste u vatrogastvu koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisano ovim Pravilnikom.

(10) Radno mjesto zapovjednika vatrogasne smjene u postrojbi I. kategorije nosi zvanje viši vatrogasni časnik na koje se može imenovati osoba koja pored ispunjenja uvjeta iz članka 51. stavka 1. podstavaka 1., 4., 5., 6. i 7. Zakona o vatrogastvu, ima visoku stručnu spremu te je provela najmanje 4 godine na nižim radnim mjestima iz ovog članka ili radnim mjestima iz članka 12. i 13. ovog Pravilnika, ima položen stručni ispit za vatrogasca s posebnim ovlastima i odgovornostima, prošao osposobljavanje za rukovođenje na vatrogasnim intervencijama IV. razine rad na računalnim sustavima koji se koriste u vatrogastvu koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisana ovim Pravilnikom.

(11) Radno mjesto zapovjednika vatrogasne postrojbe I. kategorije nosi zvanje stariji viši vatrogasni časnik na koje se može postaviti osoba koja pored ispunjenja uvjeta iz članka 51. stavka 1. podstavaka 1., 4., 5., 6. i 7. Zakona o vatrogastvu, ima visoku stručnu spremu te je provela najmanje 4 godine na nižim radnim mjestima iz ovog članka ili radnim mjestima iz članka 12. i 13. ovog Pravilnika, ima položen stručni ispit za vatrogasca s posebnim ovlastima i odgovornostima, prošla osposobljavanje za rukovođenje na vatrogasnim intervencijama IV. razine rad na računalnim sustavima koji se koriste u vatrogastvu koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisano ovim Pravilnikom.

(12) Ukoliko se na radna mjesta utvrđena ovim člankom i člankom 13. ovog Pravilnika imenuju profesionalni vatrogasci s utvrđenim najmanjim osobnim zvanjem koje je predviđeno za njegovu stručnu spremu koju zahtjeva radno mjesto, isti nose stečeno svoje osobno zvanje te napreduju u zvanju sukladno Pravilniku o uvjetima za stjecanje vatrogasnih zvanja, oznake vatrogasnih zvanja, funkcionalne oznake radnog mjesta, promaknuća i napredovanje kroz vatrogasna zvanja, uvjete i način prevođenja stečenih vatrogasnih zvanja u nova vatrogasna zvanja.

e) Radna mjesta neoperativnih vatrogasaca na lokalnoj razini

Članak 15.

(1) Na radno mjesto vatrogasac – preventivac može se rasporediti osoba koja ima zvanje stariji niži vatrogasni dočasnik ili mlađi viši vatrogasni dočasnik te pored ispunjenja uvjeta iz članka 51. stavka 1. Zakona o vatrogastvu, ima najmanje 5 godine radnog iskustva na radnom mjestu voditelja vatrogasnog odjeljenja, ima položen stručni ispit za vatrogasca s posebnim ovlastima i odgovornostima i uredno obnavlja znanje iz vatrogasne struke propisano ovim Pravilnikom te ima dodatno završeno neformalno osposobljavanja za provođenje preventivnih mjera iz područja zaštite od požara i vatrogastva koje se provodi sukladno članku 12. Zakona o vatrogastvu.

(2) Na radno mjesto vatrogasca – logističara može se rasporediti osoba koja ima zvanje stariji niži vatrogasni dočasnik ili mlađi viši vatrogasni dočasnik te koja pored ispunjenja uvjeta iz članka 51. stavka 1. Zakona o vatrogastvu, ima najmanje 4 godine radnog iskustva na radnom mjestu vatrogasac specijalist ili stariji vatrogasac specijalist i uredno obnavlja znanje iz vatrogasne struke propisano ovim Pravilnikom.

(3) Na radno mjesto vatrogasni nadzornik može se rasporediti osoba koja ima zvanje mlađi viši vatrogasni dočasnik ili viši vatrogasni dočasnik te pored ispunjenja uvjeta iz članka 51. stavka 1. Zakona o vatrogastvu, ima najmanje 5 godine radnog iskustva na radnom mjestu voditelja vatrogasnog odjeljenja, ima položen stručni ispit za vatrogasca s posebnim ovlastima i odgovornostima i uredno obnavlja znanje iz vatrogasne struke propisano ovim Pravilnikom te ima dodatno završeno neformalno osposobljavanja za nadzor nad provođenjem mjera iz područja zaštite od požara i vatrogastva koje se provodi sukladno članku 12. Zakona o vatrogastvu.

(4) Na radno mjesto vatrogasca voditelja preventive može se rasporediti osoba koja ima zvanje mlađi niži vatrogasni časnik te pored ispunjenja uvjeta iz članka 51. stavka 1. Zakona o vatrogastvu, ima najmanje višu stručnu spremu i koja je provela najmanje 5 godina na mjestu voditelja vatrogasne grupe, ima položen ispit za vatrogasca s posebnim ovlastima i odgovornostima, obnavlja znanje iz vatrogasne struke propisano ovim Pravilnikom, te ima završeno dodatno neformalno osposobljavanje za provođenje preventivnih mjera i nadzor nad provedbom mjera zaštite od požara i vatrogastva koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisano ovim Pravilnikom.

(5) Na radno mjesto voditelja službe nadzora i prevencije može se rasporediti osoba koja ima zvanje niži vatrogasni časnik te pored ispunjenja uvjeta iz članka 51. stavka 1. Zakona o vatrogastvu, ima najmanje višu stručnu spremu i koja je provela najmanje 5 godina na radnom mjestu zapovjednika vatrogasne postaje ili zapovjednika smjene sa višom stručnom spremom, ima položen stručni ispit za vatrogasca s posebnim ovlastima i odgovornostima, uredno obnavlja znanje iz vatrogasne struke propisano ovim Pravilnikom, te ima završeno dodatno neformalno osposobljavanja za provođenje preventivnih mjera i nadzor nad provedbom mjera zaštite od požara i vatrogastva koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisano ovim Pravilnikom.

(6) Na radno mjesto voditelja službe nadzora i prevencije može se rasporediti osoba koja ima zvanje mlađi viši vatrogasni časnik te pored ispunjenja uvjeta iz članka 51. stavka 1. Zakona o vatrogastvu, ima završenu visoku stručnu spremu, koja je provela najmanje 5 godina na radnom mjestu zapovjednika vatrogasne postaje ili zapovjednika smjene sa visokom stručnom spremom, ima položen stručni ispit za vatrogasca s posebnim ovlastima i odgovornostima, uredno obnavlja znanje iz vatrogasne struke propisano ovim Pravilnikom, te ima završeno dodatno neformalno osposobljavanje za provođenje preventivnih mjera i nadzor nad provedbom mjera zaštite od požara i vatrogastva koje se provodi sukladno članku 12. Zakona o vatrogastvu i uredno obnavlja znanje iz vatrogasne struke propisano ovim Pravilnikom.

f) Obnavljanje znanja iz vatrogasne struke

Članak 16.

(1) Profesionalni vatrogasci koji su položili stručni ispit za vatrogasca s posebnim ovlastima i odgovornostima moraju tijekom perioda od 4 godine obnavljati svoje znanje a što je uvjet za napredovanje u više zvanje, na sljedeći način:

– vatrogasci srednje stručne spreme moraju u četiri godine sudjelovati na stručnom skupu koji organizira ili ga je odobrila Hrvatska vatrogasna zajednica,

– vatrogasci s višom stručnom spremom moraju dva puta u četiri godine sudjelovati na stručnom skupu koji organizira ili ga je odobrila Hrvatska vatrogasna zajednica,

– vatrogasci s visokom stručnom spremom moraju svake godine u periodu od 4 godine sudjelovati na stručnom skupu koji organizira ili ga je odobrila Hrvatska vatrogasna zajednica.

(2) Ukoliko profesionalni vatrogasac iz stavka 1. ovog članka ima stručna predavanja u sklopu stručnog skupa koji organizira ili ga je odobrile Hrvatska vatrogasna zajednica isto mu se računa kao dva sudjelovanja na stručnom skupu.

(3) Ukoliko profesionalni vatrogasac iz stavka 1. ovog članka sa srednjom stručnom spremom sudjeluje u područnoj ili županijskoj vatrogasnoj vježbi isto mu se računa kao ispunjenje uvjeta iz stavka 1., alineje 1. ovog članka.

(4) Vatrogasac više stručne spreme koji organizira i provede jednu vatrogasnu vježbu na razini lokalne samouprave ima ispunjene uvjete iz stavka 1., alineje 2. ovog članka.

(5) Vatrogasac visoke stručne spreme koji organizira i provede jednu vatrogasnu vježbu na županijskoj razini, računa mu se kao da je sudjelovao na dva stručna skupa koja je organizirala ili odobrila Hrvatska vatrogasna zajednica.

(6) Područna i županijska vatrogasna vježba iz ovog članka mora biti planirana i odobrena od više vatrogasne organizacije.

RADNA MJESTA PROFESIONALNIH VATROGASACA U VATROGASNIM POSTROJBAMA, POSTAJAMA I ISPOSTAVAMA

Članak 17.

(1) Vatrogasne postrojbe svojim aktom o unutarnjem ustroju utvrđuju radna mjesta profesionalnih vatrogasca i uvjete za ta radna mjesta ovisno o kategoriji vatrogasne postrojbe sukladno ovom Pravilniku, a koja ne moraju biti popunjena u cijelosti.

(2) Vatrogasne postrojbe IV. kategorije te profesionalna vatrogasna postrojba u gospodarstvu Ic, Id, Ie, If, Ig i Ih kategorije ugroženosti moraju imati sistematizirana najmanje sljedeća radna mjesta profesionalnih vatrogasaca:

– zapovjednik vatrogasne postrojbe,

– zamjenik zapovjednika vatrogasne postrojbe,

– voditelj vatrogasne grupe,

– vatrogasac vozač,

– stariji vatrogasac vozač,

– vatrogasac,

– vatrogasac specijalist i

– stariji vatrogasac specijalist.

(3) Vatrogasna postrojba iz stavka 2. ovog članka koja ima u smjeni dvije ili više grupa mora imati sistematizirano i popunjeno radno mjesto voditelja vatrogasnog odjeljenja, a ako ima dva ili više odjeljenja mora imati sistematizirano i popunjeno radno mjesto voditelja vatrogasne smjene.

(4) Vatrogasna postrojba iz stavka 2. ovog članka ako ima postaje i/ili ispostave mora imati sistematizirano i popunjeno radno mjesto zapovjednika smjene, a ako ima operativno dežurstvo tada mora imati sistematizirano i popunjeno radno mjesto vatrogasac operativni dežurni, a zapovjednik smjene je nadređen vatrogascu operativnom dežurnom.

(5) Vatrogasne postrojbe III. kategorije te profesionalna vatrogasna postrojba u gospodarstvu Ia i Ib kategorije ugroženosti moraju imati sistematizirana najmanje sljedeća radna mjesta profesionalnih vatrogasaca:

– zapovjednik vatrogasne postrojbe,

– zamjenik zapovjednika vatrogasne postrojbe,

– voditelj vatrogasnog odjeljenja,

– voditelj vatrogasne grupe,

– vatrogasac vozač,

– stariji vatrogasac vozač,

– vatrogasac,

– vatrogasac specijalist,

– stariji vatrogasac specijalist.

(6) Vatrogasna postrojba iz stavka 5. ovog članka ako ima postaje i/ili ispostave mora imati sistematizirano i popunjeno radno mjesto zapovjednika vatrogasne smjene, ako ima u smjeni dva ili više vatrogasnih odjeljenja mora imati sistematizirano i popunjeno radno mjesto voditelja vatrogasne smjene te ako ima operativno dežurstvo tada mora imati sistematizirano i popunjeno radno mjesto vatrogasac operativni dežurni i voditelj vatrogasnog operativnog dežurstva.

(7) Vatrogasne postrojbe II. kategorije moraju imati sistematizirana najmanje sljedeća radna mjesta profesionalnih vatrogasaca u vatrogasnoj postrojbi:

– zapovjednik vatrogasne postrojbe,

– zamjenik zapovjednika vatrogasne postrojbe,

– voditelj vatrogasnog operativnog dežurstva,

– vatrogasac operativni dežurni,

– voditelj vatrogasne smjene,

– voditelj vatrogasnog odjeljenja,

– voditelj vatrogasne grupe,

– vatrogasac vozač,

– stariji vatrogasac vozač,

– vatrogasac,

– vatrogasac specijalist,

– stariji vatrogasac specijalist.

(8) Vatrogasna postrojba iz stavka 7. ovog članka ako ima u smjeni u postrojbi dva ili više odjeljenja mora imati sistematizirano i popunjeno radno mjesto voditelja vatrogasne smjene te ako ima operativno dežurstvo tada mora imati sistematizirano i popunjeno radno mjesto vatrogasac operativni dežurni i vatrogasac voditelj operativnog dežurstva.

(9) Ako vatrogasna postrojba iz stavka 7. ovog članka ima vatrogasne postaje i/ili ispostave tada pored radnim mjesta iz stavka 7. alineja 1., 2., 3. i 4. ovog članka mora sistematizirati i radna mjesta profesionalnih vatrogasaca propisana za vrstu postaje ili ispostave koja je u sklopu vatrogasne postrojbe te umjesto voditelja vatrogasne smjene imati zapovjednika vatrogasne smjene.

(10) Vatrogasne postrojbe I. kategorije moraju imati sistematizirana najmanje sljedeća radna mjesta profesionalnih vatrogasaca:

– zapovjednik vatrogasne postrojbe,

– zamjenik zapovjednika vatrogasne postrojbe,

– vatrogasac operativni dežurni,

– voditelj vatrogasnog operativnog dežurstva,

– voditelj vatrogasne smjene,

– voditelj vatrogasnog odjeljenja,

– vatrogasac vozač,

– stariji vatrogasac vozač,

– vatrogasac,

– vatrogasac specijalist,

– stariji vatrogasac specijalist.

(11) Ako vatrogasna postrojba iz stavka 10. ovog članka ima vatrogasne postaje i/ili ispostave tada pored radnih mjesta iz stavka 10. alineja 1., 2., 3. i 4. ovog članka mora sistematizirati i radna mjesta profesionalnih vatrogasaca propisana za vrstu postaje ili ispostave koja je u sklopu vatrogasne postrojbe te umjesto voditelja vatrogasne smjene imati zapovjednika vatrogasne smjene.

(12) Postrojbi dobrovoljnog vatrogasnog društva vrste »A«, i »B« koja profesionalno obavljaju vatrogasnu djelatnost mora imati sistematizirana sljedeća radna mjesta:

– zapovjednik vatrogasne postrojbe,

– voditelj vatrogasne grupe – vozač,

– vatrogasac vozač,

– vatrogasac,

– vatrogasac specijalist.

(13) Vatrogasne postrojbe pored radnih mjesta utvrđenih ovim člankom mogu imati sistematizirano još i sljedeća radna mjesta neoperativnih profesionalnih vatrogasaca:

– vatrogasac – preventivac,

– vatrogasac – nadzornik,

– vatrogasac – logističar,

– vatrogasac – voditelj preventive,

– voditelj službe nadzora i prevencije u vatrogasnoj postrojbi.

Članak 18.

(1) Aktom o unutarnjem ustroju vatrogasne postrojbe koje imaju vatrogasne postaje i/ili ispostave utvrđuju se radna mjesta profesionalnih vatrogasca i uvjeti za ta radna mjesta u vatrogasnim postajama i/ili ispostavama sukladno ovom Pravilniku i vrsti vatrogasne postaje i/ili ispostave koja je određena propisom o mjerilima za ustroj, razvrstavanje, određivanja broja i vrste, područja odgovornosti, operativnog područja i područja djelovanja te operativno djelovanje vatrogasnih postrojbi.

(2) Vatrogasne postaje »Vrsta 1.« i »Vrsta 2.« moraju imati sistematizirana najmanje sljedeća radna mjesta profesionalnih vatrogasaca:

– zapovjednik vatrogasne postaje,

– voditelj vatrogasne grupe,

– vatrogasac vozač,

– vatrogasac,

– vatrogasac specijalist,

– stariji vatrogasac specijalist.

(3) Vatrogasne postaje »Vrsta 3.« i »Vrsta 4.« moraju imati sistematizirana najmanje sljedeća radna mjesta profesionalnih vatrogasaca:

– zapovjednik vatrogasne postaje,

– voditelj vatrogasnog odjeljenja,

– voditelj vatrogasne grupe,

– vatrogasac vozač i stariji vatrogasac vozač,

– vatrogasac,

– vatrogasac specijalist i

– stariji vatrogasac specijalist.

(4) Vatrogasne ispostave moraju imati sistematizirana najmanje sljedeća radna mjesta profesionalnih vatrogasaca:

– zapovjednik vatrogasne ispostave,

– vatrogasac vozač,

– vatrogasac,

– vatrogasac specijalist.

(5) Vatrogasna postaja iz stavka 2. i 3. ovog članka koja ima u smjeni dvije ili više grupa mora imati sistematizirano i popunjeno radno mjesto voditelja vatrogasnog odjeljenja, a ako ima dva ili više odjeljenja u smjeni mora imati sistematizirano i popunjeno radno mjesto voditelja vatrogasne smjene.

KOEFICIJENTI SLOŽENOSTI POSLOVA RADNIH MJESTA PROFESIONALNIH VATROGASACA

Članak 19.

(1) Radna mjesta profesionalnih vatrogasaca na kojima se rukovodi vatrogasnim organizacijama razvrstavaju se u sljedeće kategorije:

a) položaji I. vrste

b) položaji II. vrste

c) položaji III. vrste.

(2) Radna mjesta profesionalnih vatrogasaca na kojima se obavljaju izvršni poslovi ovisno o stručnoj spremi utvrđuju se kao:

a) radna mjesta I. vrste

b) radna mjesta II. vrste

c) radna mjesta III. vrste.

(3) Položaj I. vrste i radna mjesta I. vrste su rukovodeća radna mjesta profesionalnih vatrogasaca u vatrogasnim organizacija i vatrogasnim postrojbama više razine za koje je uvjet završena visoka stručna sprema.

(4) Položaj II. vrste i radna mjesta I. vrste su rukovodeća radna mjesta profesionalnih vatrogasaca više razine u vatrogasnim organizacija i vatrogasnim postrojbama za koje je uvjet završena visoka stručna sprema.

(5) Položaj II. vrste i radna mjesta II. vrste su rukovodeća radna mjesta profesionalnih vatrogasaca srednje razine u vatrogasnim organizacija i vatrogasnim postrojbama za koje je uvjet završena viša stručna sprema.

(6) Položaj III. vrste i rana mjesta III. vrste su rukovodeća radna mjesta niže razine profesionalnih vatrogasca u vatrogasnim organizacijama i vatrogasnim postrojbama za koje je uvjet najmanje stečena kvalifikaciju na razinama 4.2. i 5. prema HKO-u ili stečena kvalifikacija vatrogasnog smjera.

(7) Radna mjesta III. vrste su radna mjesta profesionalnih vatrogasaca niže razine u vatrogasnim organizacijama i vatrogasnim postrojbama za koje je uvjet najmanje stečena kvalifikaciju na razinama 4.1. i 4.2. prema HKO ili stečena kvalifikacija vatrogasnog smjera.

(8) Vatrogascu pripravniku može se odrediti 90 % od plaće radnog mjesta na koje je primljen za vrijeme pripravničkog stažiranja a vatrogascu početniku pripada 80 % plaće radnog mjesta na koje je primljen i to bez dodataka.

Članak 20.

(1) Koeficijenti složenosti poslova radnih mjesta profesionalnih vatrogasaca na državnoj razini određeni su uredbom Vlade Republike Hrvatske sukladno Zakonu o plaćama u državnoj službi i javnim službama.

(2) Za utvrđivanje vrijednosti minimalnih koeficijenata složenosti poslova radnih mjesta profesionalnih vatrogasaca utvrđuju se rasponi koeficijenata u kojima se mogu kretati vrijednosti koeficijenata poslova radnih mjesta u pojedinim vrstama, i to:

– za radna mjesta I. vrste od 2,0 do 3,00,

– za radna mjesta II. vrste od 1,60 do 2,50,

– za radna mjesta III. vrste od 1,10 do 1,59.

(3) Koeficijenti složenosti poslova radnih mjesta profesionalnih vatrogasaca u vatrogasnim postrojbama sukladno podjeli prema ovom Pravilniku i vrstama vatrogasne postrojbe nalaze se u Prilogu 1. koji je sastavni dio ovoga Pravilnika.

(4) Koeficijenti složenosti poslova radnih mjesta profesionalnih vatrogasaca vatrogasnih zajednica i središnjih vatrogasnih postrojbi društva sukladno odredbama ovog Pravilnika nalaze se u Prilogu 2. koji je sastavni dio ovoga Pravilnika.

(5) Koeficijenti složenosti poslova radnih mjesta neoperativnih vatrogasaca na lokalnoj razini sukladno podjeli prema ovom Pravilniku nalaze se u Prilogu 3. koji je sastavni dio ovoga Pravilnika.

(6) Ukoliko nije osnovana središnja vatrogasna postrojba društva sukladno članku 17. stavku 12. ovog Pravilnika ne primjenjuju se odredbe za određivanje koeficijenata složenosti poslova zapovjednike središnje vatrogasne postrojbe društva utvrđene u prilogu 2. ovog Pravilnika.

PRIJELAZNE I ZAVRŠNE ODREDBE

Članak 21.

(1) Aktom o unutarnjem ustrojstvu vatrogasne postrojbe i vatrogasne zajednice županija i Grada Zagreba te jedinica lokalne samouprave potrebno je utvrditi najmanje radna mjesta utvrđena člancima 17. i 18. ovog Pravilnika vodeći računa da se omogući napredovanje tijekom radnog vijeka svakog pojedinog profesionalnog vatrogasca kako je to utvrđeno propisom koji uređuje uvjete za stjecanje vatrogasnih zvanja, oznake vatrogasnih zvanja, funkcionalne oznake radnog mjesta, promaknuće i napredovanje kroz vatrogasna zvanja, uvjete i način prevođenja stečenih vatrogasnih zvanja u nova vatrogasna zvanja, kada se za to steknu propisani uvjeti.

(2) Ukoliko se aktom o unutarnjem ustrojstvu ne predvidi dovoljno radnih mjesta za napredovanje kad se steknu uvjeti za to, profesionalni vatrogasac ostaje na istom radnom mjestu ali dobiva pripadajuće zvanje te mu pripada uvećanje plaće za dodatak na zvanje koja bi bila ostvarena da postoji takvo radno mjesto.

Članak 22.

(1) Profesionalni vatrogasci u vatrogasnim postrojbama i vatrogasnim organizacijama, koji su vatrogasci s posebnim ovlastima i odgovornostima, osim vatrogasaca s posebnim ovlastima i odgovornostima utvrđenih člankom 122. stavkom 6. Zakona o vatrogastvu, koji danom početka primjene odredbi ovog Pravilnika nemaju odgovarajuću stručnu spremu propisanu ovim Pravilnikom, mogu nastaviti obavljati ove poslove pod uvjetom da u roku od četiri godine od dana početka primjene ovog Pravilnika steknu odgovarajuću spremu.

(2) Profesionalni vatrogasci iz stavka 1. ovog članka koji su zatečeni na radnom mjestu za koje je ovim Pravilnikom utvrđeno veće osobno vatrogasno zvanje od onog kojeg će profesionalni vatrogasac dobiti prevođenjem starih u nova vatrogasna zvanja, nosi zvanje koje je stekao prevođenjem starih u nova vatrogasna zvanja te dalje napreduje u zvanju sukladno Pravilniku o uvjetima za stjecanje vatrogasnih zvanja, oznake vatrogasnih zvanja, funkcionalne oznake radnog mjesta, promaknuća i napredovanje kroz vatrogasna zvanja, uvjete i način prevođenja stečenih vatrogasnih zvanja u nova vatrogasna zvanja.

(3) Na profesionalne vatrogasce koji su raspoređeni na radna mjesta sukladno uvjetima koji su bili na snazi do donošenja ovog Pravilnika ne primjenjuje se uvjet osposobljavanja sukladno članku 12. Zakona o vatrogastvu propisani ovim Pravilnikom.

(4) Iznimno od odredbe stavka 1. ovog članka, zatečeni profesionalni vatrogasci na radnim mjestima iz članka 10. ovog Pravilnika koji danom početka primjene odredbi ovog Pravilnika nemaju odgovarajuću stručnu spremu propisanu ovim Pravilnikom, mogu nastaviti obavljati ove poslove ako su na tim radnim mjestima duže od 10 godina ili imaju 5 godina do odlaska u mirovinu, a nose zvanje sukladno stavku 2. ovog članka.

(5) Profesionalni vatrogasci koji se sukladno stavku 1. ovog članka ne mogu rasporediti jer u vatrogasnoj postrojbi prema odredbama ovog Pravilnika nije predviđeno takvo radno mjesto, raspoređuju se na radno mjesto za koje imaju uvjete ali zadržavaju sva prava prethodnog radnog mjesta ukoliko je to za njega povoljnije.

Članak 23.

(1) Javne vatrogasne postrojbe te njihovi osnivači, pravne osobe koje su razvrstane u I. kategoriju ugroženosti od požara, postrojbe dobrovoljnih vatrogasnih društava koje imaju profesionalne vatrogasce, druge pravne osobe koje zapošljavaju profesionalne vatrogasce te vatrogasne zajednice županije, područja, grada i općine, dužne su uskladiti svoje akte o unutarnjem ustroju s odredbama ovog Pravilnika u roku od 30 dana od dana stupanja na snagu istog.

(2) Vatrogasne postrojbe čiji osnivači nisu zaključili kolektivni ugovor sa profesionalnim vatrogascima odnosno vatrogasne postrojbe u kojima je plaća određena kolektivnim ugovorom manja od plaće utvrđene Zakonom o vatrogastvu dužne su uskladiti svoje poslovanje sa odredbama ovog Pravilnika u roku od 30 dana od dana stupanja na snagu istog.

Članak 24.

Stupanjem na snagu ovog Pravilnika prestaje važiti Pravilnik o klasifikaciji radnih mjesta profesionalnih vatrogasaca, mjerilima za njihovo utvrđivanje i koeficijentima složenosti poslova (»Narodne novine« br. 46/23.).

Članak 25.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-05/24-01/09
 Urbroj: 444-03-24-3
 Zagreb, 17. srpnja 2024.

Glavni vatrogasni zapovjednik
 Slavko Tucaković, v. r.

PRILOG 1.

|  |  |  |  |  |
| --- | --- | --- | --- | --- |
| Redni broj | Kategorija vatrogasca | Naziv radnog mjesta | Koeficijent složenosti poslova radnog mjesta | Minimalna stručna sprema |
| 1. | Radna mjesta I. vrste i položaj I. vrste | Zapovjednik vatrogasne postrojbe I. kat. | 2,55 | Razina 7.1. sv ili 7.1 st HKO-a |
| Zapovjednik vatrogasne postrojbe II. kat. | 2,50 | Razina 7.1. sv ili 7.1 st HKO-a |
| Zapovjednik vatrogasne postrojbe III. kat. | 2,45 | Razina 7.1. sv ili 7.1 st HKO-a |
| Zapovjednik vatrogasne postrojbe IV. kat. | 2,40 | Razina 7.1. sv ili 7.1 st HKO-a |
| 2. | Radna mjesta I. vrste i položaj II. vrste | Zapovjednik vatrogasne smjene u VP I. kat. | 1,75 | Razina 7.1. sv ili 7.1 st HKO-a |
| Zamjenik zapovjednika vatrogasne postrojbe I. kat. | 2,40 | Razina 7.1. sv ili 7.1 st HKO-a |
| Zamjenik zapovjednika vatrogasne postrojbe II. kat. | 2,35 | Razina 7.1. sv ili 7.1 st HKO-a |
| Zamjenik zapovjednika vatrogasne postrojbe III. kat. | 2,32 | Razina 7.1. sv ili 7.1 st HKO-a |
| Zamjenik zapovjednika vatrogasne postrojbe IV. kat. | 2,25 | Razina 7.1. sv ili 7.1 st HKO-a |
| Pomoćnik zapovjednika vatrogasne postrojbe | 2,20 | Razina 7.1. sv ili 7.1 st HKO-a |
| Zapovjednik vatrogasne postaje | 2,10 | Razina 7.1. sv ili 7.1 st HKO-a |
| 3. | Radna mjesta II. vrste i položaj II. vrste | Zapovjednik vatrogasne postrojbe IV. kat. | 2,25 | Razina 6.1. st ili 6.1. sv HKO-a |
| Zamjenik zapovjednika vatrogasne postrojbe IV. kat. | 2,17 | Razina 6.1. st ili 6.1. sv HKO-a |
| Zapovjednik vatrogasne smjene | 1,72 | Razina 6.1. st ili 6.1. sv HKO-a |
| Zapovjednik vatrogasne postaje | 1,85 | Razina 6.1. st ili 6.1. sv HKO-a |
| Zapovjednik vatrogasne ispostave | 1,65 | Razina 6.1. st ili 6.1. sv HKO-a |
| Voditelj vatrogasnog operativnog dežurstva | 1,60 | Razina 6.1. st ili 6.1. sv HKO-a |
| Voditelj vatrogasne smjene | 1,60 | Razina 6.1. st ili 6.1. sv HKO-a |
| Vatrogasni instruktor | 1,70 | Razina 6.1. st ili 6.1. sv HKO-a |
| Pomoćnik zapovjednika vatrogasne postrojbe | 1,70 | Razina 6.1. st ili 6.1. sv HKO-a |
| 4. | Radna mjesta III. vrste i položaj III. vrste | Voditelj vatrogasne smjene | 1,50 | Razina 4.2 HKO-a |
| Voditelj vatrogasnog operativnog dežurstva | 1,55 | Razina 4.2 HKO-a |
| Voditelj vatrogasnog odjeljenja | 1,30 | Razina 4.2 HKO-a |
| Voditelj vatrogasne grupe – vozač | 1,25 | Razina 4.2 ili 4.1 HKO-a |
| Voditelj vatrogasne grupe | 1,24 | Razina 4.2 ili 4.1 HKO-a |
| 5. | Radna mjesta III. vrste | Vatrogasni instruktor | 1,50 | Razina 4.2 ili 4.1 HKO-a |
| Vatrogasac operativni dežurni | 1,50 | Razina 4.2 ili 4.1 HKO-a |
| Stariji vatrogasac vozač | 1,27 | Razina 4.2 ili 4.1 HKO-a |
| Vatrogasac vozač | 1,22 | Razina 4.2 ili 4.1 HKO-a |
| Stariji vatrogasac specijalist | 1,20 | Razina 4.2 ili 4.1 HKO-a |
| Vatrogasac specijalist | 1,16 | Razina 4.2 ili 4.1 HKO-a. |
| Vatrogasac | 1,10 | Razina 4.2 ili 4.1 HKO-a |

PRILOG 2.

|  |  |  |  |  |
| --- | --- | --- | --- | --- |
| Redni broj | Kategorija vatrogasca | Naziv radnog mjesta | Koeficijent složenosti poslova radnog mjesta | Minimalna stručna sprema |
| 1. | Radna mjesta I. vrste i položaja I. vrste | Županijski vatrogasni zapovjednik | 2,85 | Razina 7.1. sv ili 7.1 st HKO-a |
| Zamjenik županijskog vatrogasnog zapovjednika | 2,50 | Razina 7.1. sv ili 7.1 st HKO-a |
| Pomoćnik županijskog vatrogasnog zapovjednika – pročelnik | 2,30 | Razina 7.1. sv ili 7.1. st HKO-a |
| Voditelj županijskog vatrogasnog operativnog centra | 2,20 | Razina 7.1. sv ili 7.1 st HKO-a |
| 2. | Radna mjesta II. vrste i položaja II. vrste | Županijski vatrogasni zapovjednik | 2,45 | Razina 6.1. st ili 6.1. sv HKO-a |
| Zamjenik županijskog vatrogasnog zapovjednika | 2,3 | Razina 6.1. st ili 6.1. sv HKO-a |
| Pomoćnik županijskog vatrogasnog zapovjednika – pročelnik | 2,20 | Razina 6. sv ili 6. st HKO-a |
| Voditelj županijskog vatrogasnog operativnog centra | 2,10 | Razina 6.1. st ili 6.1. sv HKO-a |
| Područni vatrogasni zapovjednik | 2,25 | Razina 6.1. st ili 6.1. sv HKO-a |
| Zamjenik područnog vatrogasnog zapovjednika | 2,0 | Razina 6.1. st ili 6.1. sv HKO-a |
| Gradski vatrogasni zapovjednik | 2,2 | Razina 6.1. st ili 6.1. sv HKO-a |
| Zamjenik gradskog vatrogasnog zapovjednika | 1,95 | Razina 6.1. st ili 6.1. sv HKO-a |
| Općinski vatrogasni zapovjednik | 2,1 | Razina 6.1. st ili 6.1. sv HKO-a |
| Zamjenik općinskog vatrogasnog zapovjednika | 1,85 | Razina 6.1. st ili 6.1. sv HKO-a |
| Zapovjednik središnje vatrogasne postrojbe društva u gradu | 1,80 | Razina 6.1. st ili 6.1. sv HKO-a |
| Zapovjednik središnje vatrogasne postrojbe društva u općini | 1,70 | Razina 6.1. st ili 6.1. sv HKO-a |
| 3. | Radna mjesta III. vrste i položaja III. vrste | Zapovjednik središnje vatrogasne postrojbe društva | 1,55 | Razina 4.2 HKO-a |
| Vatrogasac voditelj operativnog dežurstva | 1,50 | Razina 4.2 HKO-a |
| 4. | Radno mjesto III. vrste | Vatrogasac operativni dežurni | 1,45 | Razina 4.2 ili 4.1 HKO-a |

PRILOG 3.

|  |  |  |  |  |
| --- | --- | --- | --- | --- |
| Redni broj | Vrsta  radnih mjesta | Naziv radnog mjesta | Koeficijent složenosti poslova radnog mjesta | Minimalna stručna sprema |
| 1. | Neoperativna radna mjesta | Voditelj službe nadzora i prevencije | 2,40 | Razina 7.1. sv ili 7.1 st HKO-a |
| Voditelj službe nadzora i prevencije | 2,17 | Razina 6.1. st ili 6.1. sv HKO-a |
| Vatrogasac – voditelj preventive | 1,70 | Razina 6.1. st ili 6.1. sv HKO-a |
| Vatrogasac – preventivac | 1,43 | Razina 4.2 HKO-a |
| Vatrogasac – nadzornik | 1,45 | Razina 4.2 HKO-a |
| Vatrogasac – logističar | 1,43 | Razina 4.2 HKO-a |